CELEX: C2004/094/31
Language: da
Date: 2004-04-17 00:00:00
Title: Domstolens kendelse (Tredje Afdeling) af 11. december 2003 i sag C-408/02, straffesag mod José António da Silva Carvalho anmodning om præjudiciel afgørelse indgivet af Cour de cassation.

17.4.2004   
            
            
               DA
            
            
               Den Europæiske Unions Tidende
            
            
               C 94/15
            
         
      DOMSTOLENS KENDELSE
   
   (Tredje Afdeling)
   af 11. december 2003
   i sag C-408/02, straffesag mod José António da Silva Carvalho anmodning om præjudiciel afgørelse indgivet af Cour de cassation (1)
   
   (Procesreglementets artikel 104, stk. 3 - direktiv 91/439/EØF - gensidig anerkendelse af kørekort - krav om bopæl - erhvervelse af kørekort i en anden medlemsstat end den, hvor indehaveren af kørekortet har bopæl)
   (2004/C 94/31)
   Processprog: fransk
   I sag C-408/02, angående en anmodning, som Cour de cassation (Luxembourg) i medfør af traktatens artikel 234 EF har indgivet til Domstolen for i den for nævnte ret verserende straffesag mod José António da Silva Carvalho at opnå en præjudiciel afgørelse vedrørende fortolkningen af artikel 1, stk. 2 og 3, i Rådets direktiv 91/439/EØF af 29. juli 1991 om kørekort (EFT L 237, s. 1), som ændret ved Rådets direktiv 97/26/EF af 2. juni 1997 (EFT L 150, s. 41), har Domstolen (Tredje Afdeling), sammensat af afdelingsformanden, A. Rosas (refererende dommer) og dommerne R. Schintgen og N. Colneric; generaladvokat: P. Léger; justitssekretær: R. Grass, den 11. december 2003 afsagt kendelse, hvis konklusion lyder således:
   Artikel 1, stk. 2, sammenholdt med artikel 7, stk. 1, litra b), og artikel 9 i Rådets direktiv 91/439/EØF af 29. juli 1991 om kørekort, som ændret ved Rådets direktiv 97/26/EF af 2. juni 1997, skal fortolkes således, at disse bestemmelser er til hinder for, at en medlemsstat nægter at anerkende et kørekort udstedt af en anden medlemsstat med henvisning til, at ifølge de oplysninger, førstnævnte medlemsstat råder over, havde kørekortets indehaver på tidspunktet for udstedelsen af kørekortet bopæl på denne medlemsstats område og ikke på den medlemsstats område, hvor kørekortet er udstedt.
   
      (1)  EFT C 7 af 11.1.2003.